Kitab Suci Bocah nyuguhaké Raja Dawud (Bab 2)
Ditulis déning: Edward Hughes Digambari déning: Lazarus Alastair Paterson Dibesut déning: Ruth Klassen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Dawud dadi raja ing Yehuda, ing Israèl kidul. Nanging wong-wong Israèl liyane padha ngangkat Isyboset, anake Saul, dadi raja. Perang sedulur rame nganti pitung taun. Nanging Dawud saya kuwat lan saya kuwat.
Pungkasane, Raja Isyboset dipateni dening prajurite dhéwé.
Sakehe suku Israèl banjur sowan marang ngarsane Dawud lan jebadi dadi raja ing Israèl. Ing pungkasan, Dawud dadi raja bangsa Israèl.
Sing pertama ditindakke Raja Dawud yaiku ngrebut Yérusalèm. Kutha iki banjur dikenal Kutha Dawud. Dhèwèké mbangun maneh kutha iki supaya dadi beteng kanggo nglawan mungsuh. Saka Yérusalèm, wadya- balane Dawud mangkat nelukake wong Filistin lan mungsuh-mungsuhe Israèl liyane.
Sabanjure, Raja Dawud nggawa pethining Allah menyang Yérusalèm. Pethi Prajanjiane Allah isine salinan saka sepuluh dhawuh lan angger-angger liyane sing diparingake dening Allah marang Musa. Pethi kuwi ngelingke bangsa Israèl bab sucine Gusti Allah lan kudu manut marang Panjenengané.
Dawud kudu perang ing pirang-pirang perang ing taun-taun awal pamarentahane. Dhèwèké prajurit sing wicaksana lan wong sing andhap asor sing ndedonga njaluk tuntunan Gusti Allah.
Dawud kuwatir amarga dhèwèké duwe omah sing apik kanggo dienggoni nalika pethine Gusti Allah tetep ana ing kemah. Dawud mutusake kanggo mbangun pedalemane Allah. Nabi Natan, nabine Gusti Allah, sarujuk.
Bengi kuwi, Gusti Allah ngendika marang Dawud, mengkene, "Abdi-Ku Dawud, PANGÉRAN YEHUWAH bakal ndadekake omah kanggo kowé. ... "
"Nalika dina- dinamu wus tumeka lan kowé leren karo para leluhurmu, Aku bakal njumenengake anakmu dadi raja sawise kowé. Dhèwèké bakal mbangun padaleman kanggo Aku lan Aku bakal netepake dhamparing karajan ing salawas-lawase."
Dawud pengin nulungi sapa wae sing isih slamet saka keluargane Saul. Sing tinemu mung Mefiboset, anake Yonatan, sing lumpuh. "Dhèwèké bakal mangan ing mejaku kaya salah sawijining putrane raja," ujare Dawud. Dawud seneng banget karo Mefiboset merga Yonatan wis dadi kanca kenthele.
Anggere Dawud percaya marang Gusti Allah lan manut marang Panjenengané, Gusti Allah bakal nulungi Dawud supaya makmur. Nanging ing sawijining dina, ana kadadian sing nggegirisi ing uripe Dawud. Dhèwèké ngutus wadya-balane perang, dene panjenengané tetep ana ing Yérusalèm.
Ing wayah sore, dhèwèké tangi turu. Terus dhèwèké mlaku ing payon lan nyawang njaba kutha.
Dawud weruh wong wadon ayu lagi adus. Jenenge Bètsyéba. Dawud nindakke dosa karo Bètsyéba senajan ngerti yen bojone, Uria, kuwi salah siji prajurite Dawud sing gagah prakosa. Wektu Bètsyéba ngandhani Dawud nek arep babaran, Dawud ngerti nek dosane kuwi bakal nggawe masalah.
Tinimbang ngakoni marang Gusti Allah, Dawud nyoba nutupi dosane. Sing ora tau bisa! Dhèwèké ngundang Uria mulih saka medan perang, ngarep-arep manawa Uria ngira yen bayi sing bakal teka iku duweke. Nanging Uria ora gelem manggon ing omah nalika kanca-kancane padha perang. Uria sare ana ing ngarep lawang dalem Raja.
Dadine Dawud nindakke sing luwih ala. Panjenengané ngutus Uria bali menyang paprangan mawa layang. Layang kasebut ngandhani jenderal supaya mesthekake Uria mati ing paprangan. Nalika Uria mati, Dawud banjur njupuk Bètsyéba dadi garwane.
Gusti Allah ngutus abdine, Natan, kanggo nduduhke marang Dawud dosane. Natan crita marang Dawud bab wong sugih lan wong mlarat. Wong sugih mau duwe wedhus atusan. Nanging wong mlarat iku mung nduwe wedhus siji til, kang dianggep kaya anak wadone.
Nalika ono tamu sing marani wong sugih mau, wong sugih mau ora mateni wedhuse siji wae kanggo disuguhke. Nanging, dhèwèké malah njupuk lan mateni wedhuse wong mlarat.
Dawud nesu banget amarga wong sugih kuwi egois. Panjenengané nguwuh-uwuh, "Wong kang nglakoni mangkono iku kudu mati."
"Panjenengané iku wonge!" wani Natan ngomong marang Dawud. Apa sing ditindakake Dawud luwih ala tinimbang sing ditindakake wong sugih ing crita kuwi.
Gusti Allah nduduhke Dawud sepira jahate dhèwèké. Banjur Dawud sedhih amarga dosane. Dhèwèké ngendika marang Gusti Allah: "Kula sampun agawe dosa marang Panjenengané lan nglakoni piala punika." Gusti Allah ngapura dosane Dawud. Nanging bayine Bètsyéba lara banget, lan seda sakwise lair.
Gusti Allah wis ngapura dening Dawud kanggo dosane sing ala. Bètsyéba banjur duwe anak maneh, yaiku Suleman, sing bakal dadi raja gedhe sawise Dawud. Nanging Raja Dawud ya duwe putra akeh liyane, sawetara ana kang gawe sedhih banget.
Raja Dawud (Bab 2) Crita saka Pangandikané Gusti, Kitab Suci bisa digolèki ing 2 Samuel 1-12 "'Kawedharipun pangandika Paduka punika madhangi'." Jabur 119:130